29 | November | 2011 | Herriemerrie
Lunch Week 46 / 11
Outsurance; Santam; Yourway
Miranda; Valpre; Bonaqua
Gelofdedag; Kersfees; Menseregtedag
Basketbal; Sokker; Krieket
Blommie; Knersus; Kwaaitjie
Ek het onlangs besef hoe baie kinders soek Blackberrys en iPads. Ek moet erken dat ek glad nie om gaan gee vir 'n Blackberry of selfs 'n iPhone nie, maar ek is skaars bewus wat 'n iPad is. Ek het nie juis 'n idee wat 'n mens daarmee maak nie of waaroor die bohaai gaan nie. Ek kom goed klaar sonder een. Moontlik omdat ek nie weet wat ek mis nie. Diep binne in my is ek nogal oortuig dat dit nie veel is nie.
Ek moet bieg dat ek glad nie besimpel is oor gadgets nie. Ek is jonk genoeg dat nuwe goed my nie intimideer nie en ek kan dit gewoonlik gou uitpluis. As ek wou en eerlik – ek wil nie. Ek het nog steeds nie 'n skottel en DSTV nie. My TV is nog die ou bokstipe en my DVD speler kan basies net DVD's speel. My hoëtroustel het ek al vandat ek op skool was en selfs toe het ek nie belang gestel aan iets wat 3 CD's kon speel nie. Ek gebruik padkaarte of aanwysings as ek na 'n onbekende plek moet gaan. Wel, as daar geen ander genade is nie, is daar altyd Google Maps. My rekenaar is nie 'n tegnologiese wonderwerk nie, hoewel dit die nuutste windows gehad het toe ek dit gekoop het.
Ek sien bloot net nie die nut in om iets te vervang sodra daar iets meer gevorderd op die mark is nie. Ek dink nie outomaties dat meer gevorderd noodwendig beter is nie. Dit irriteer my inderwaarheid grensloos dat daar die verwagting is dat 'n mens elke jaar of twee jou elektroniese goed met vervang. Ek sweer deesdae word die goed net gebou om 'n jaar of wat te hou. Dit is nou ook nie asof dit net R2 'n dosyn kos nie.
Eintlik is my enigste verwagting in my elektroniese toerusting dat ek nie moet sukkel nie. As ek 'n sekere funksie wil gebruik, moet dit blerrie werk en dit moet dadelik werk. As ek nou wel 'n GPS gehad het en die simpel ding het my na 'n verkeerde plek geneem, sal ek dit net daar stukkend trap. Dit blyk al hoemeer om 'n onmoontlike verwagting te wees. Ek wil beslis nie heeldag aan verskonings dink oor hoekom dit nie werk soos dit moet nie.
Ek gun elke diertjie hulle plesiertjie. As gadgets jou hartjie laat tjoklits klop, gaan vir goud. Persoonlik het ek net beter goed om my tyd en geld op te spandeer. Wel, behalwe as ek tog iets MOET koop, dan kan dit netsowel die nuutste op die mark wees.